Burjassot ajorna la tradicional benedicció d’animals per Sant Antoni
2025-07-24

L’Ajuntament de Burjassot, des de la regidoria de Benestar Animal, dirigida per Juan Manuel Hernando, ha decidit posposar, per als pròxims mesos, la tradicional benedicció d’animals que, amb motiu de la festivitat de Sant Antoni Abad, congrega cada any a centenars de veïns i veïnes del municipi a l’entorn de l’Església de Sant Miquel Arcàngel.

“Sabem que és una de les festivitats més emotives que celebrem al llarg de l’any”, ha assenyalat l’alcalde de Burjassot, Rafa García, “però també hem de ser responsables i pensar, abans de res, en la salut i la seguretat de la ciutadania. Per aquest motiu, ajornarem la tradicional benedicció dels animals de companyia que celebrem en honor a Sant Antoni. El primer és la salut i, en aquests moments, la nostra prioritat absoluta és garantir-la, evitant aglomeracions o qualsevol tipus d’acte en els quals no es puguen guardar les distàncies de seguretat interpersonals”.

La benedicció, si la situació sanitària ho permet, se celebrarà entre els mesos de febrer i març.